Bɛɛjɛfanga Kɔ̀ngo
Bɛɛjɛfanga Kɔ̀ngo Ye fàrafinna cɛmancɛ jàmana dɔ ye, a faaba Ye Kinsasa. Kɔ̀ngo ni kὲɲɛka cɛ, Santrafriki ni Sùdan Bɛ yèn, a kɔrɔnyanfan fɛ, Uganda, Ruwanda, Burundi ani Tanganyika dàla Bɛ yèn a ni Tanzani dàncɛ la. Sanbi Bɛ Kɔ̀ngo wòroduguyanfan fɛ, a wòrodugu ni tlèbinseleke la, Angola Bɛ yèn, Repibik Kɔ̀ngo Bɛ a kὲɲɛka ni tlèbinseleke la. A dùgukolo fὲnsɛ bɛ T’i Jɔ̀ 2 344 885 la. Kɔ̀ngo jàmanadenw bɛ Weele ko « Kɔ̀ngokaw » walima Kɔ̀ngo mɔ̀gɔw. A jàmanaden tùn bɛ T’i Jɔ̀ ‘màa miliyɔn bi wɔɔrɔ ni seegin ani mùrumuru kelen (miliyɔn 68,01) na. Wari min bɛ Dun yèn o Ye « Kɔ̀ngo-franc ye ; jàmana baarakɛkan Ye Fransɛkan ye, nkà kan wɛrɛw bɛ Fɔ yèn i n’a Fɔ : Suwahili n’a ɲɔgɔnnaw. Kɔ̀ngo jɔ̀njɔn ɲɛ Ye : Baga kà fìnikɔnɔ pàraa blènman Kɛ k’o Cɛtigɛ a jɔ̀janseleke flà fɛ. O fìnikɔnɔ blènman in kὲrɛda flà kɛlen dòn nὲrɛ ye kà laban kà dòolo nὲrɛlama Kɛ cɛtigɛ sanfɛyanfan fɛ. Jàmana in fana Ye fàrafinna jàmanaba dɔ ye.
Jɔ̀njɔn jà Flɛ !
Blàdon : 2022-01-21 Yɛlɛmako laban : 2022-01-21
bam_Latn bam_Latn fon_Latn bam_Latn